**REFERAT MØTE I FAU – FINNØY SENTRALSKULE**

**Tidspunkt:** Mandag 15.02. og 22.02.2021, kl. 20.30 - 22.10 på Teams

**Tilstades:** Joanna Nessa (leiar), Bente Tjelta (rektor), Kjetil Gård, Guri Eikeland, Katrine K. Skogrand, Anne Lise Doran, Tolli Frestad, Anita H. Lindland og Angunn Skeiseid (ref.)

**1. Omrokkeringar i Samarbeidsutvalet (SU), Skulemiljøutvalet (SMU) og Kommunalt foreldrearbeidsutval (KFU)**

Guri Eikeland blir leiar i SU/SMU fram til hausten 2021 og Angunn Skeiseid går inn som medlem her, fram til hausten 2021. Katrine K. Skogrand blir medlem i SMU.

Anne Lise Doran blir medlem i KFU og Joanna Nessa blir vara her.

Dette er fordeling av verv fram til hausten 2021 og det blir **ny** konstituering då.

**2. Klassekassar – førespurnad frå Fogn.**

Foreldre frå Fogn har etterlyst tilbakemelding frå FAU ved Finnøy sentralskule vedrørande bidrag til klassekasse når ungane frå Fogn byrjar på ungdomsskulen på Finnøy. Dette vart drøfta i FAU og vi vart etter noko diskusjon enige om å be elevane frå Fogn «ha med seg» kr. 1500,- når dei byrjar i 8. klasse (elevane som har gått på Finnøy heile tida, har jo samla inn ein del pengar i 7. klasse då dei har hatt ansvar for 17. mai-arrangementet på Judaberg). Summen på kr 1500,- er den vi startar med, men kan bli nedjustert alt etter som.

Ved oppstart 8. klasse, bør det takast ei avstemming mtp klassekassen, for å sjå sum per elev på konto. Dersom denne summen er lågare enn kr 1500,- blir beløpet nedjustert deretter. Er den høgare enn kr 1500,- vil det ikkje bli pålagt høgare sum for dei som kjem frå andre øyar. Denne varianten er med samde om, basert på at klassekassesummen vil variera frå år til år basert på 17. mai resultatet.

**3. Natteravn**

Frivilligsentralen melder om tilstrekkeleg antall natteravner pr nå. Men dei vil svært gjerne ha fleire til hausten 2021. Det er foreldre frå 6.-10. trinn som er målgruppa for rekruttering. FAU-medlemmer er bedt om å informere om dette på neste foreldremøte i klassen/trinnet.

**4. Veg Nesagjerdet – skulen**

Rektor og medlem frå FAU har vore på synfaring med Jorunn Brembo frå bymiljø-utbygging/park og vei i Stavanger kommune vedrørande trafikktryggleikstiltak i området ved Fleirbrukshallen. Ho tilrådde *ikkje* bruk av fysiske markeringar – som eksempelvis markerer kor barna skal gå langs Fleirbrukshallen og meinte dette gav falsk tryggleik.

Det skal vere ny synfaring den 24.2.21 der ein skal sjå på dette med såkalla «hjertesone». Alle skular i Stavanger kommune skal utarbeide ein plan for dette.

**5. Nynorsk/bokmål**

Det er kome spørsmål frå foreldre om dette med skriftspråk og ny kommune – nynorsk eller bokmål? Rektor orienterte om at det i utgangspunktet ikkje er noka endring mtp kva skriftspråk som skal vere gjeldande på skulen – Finnøy sentralskule skal fortsatt ha nynorsk som sitt hovudmål og ny kommune endrar ikkje på dette. Melding frå kommunen si side er at dei ønsker meir nynorsk i administrasjonen sin, i malar osv.

Men foreldre som ønsker at barnet sitt skal ha læremateriell på bokmål, kan søke om dette. Dette blir likevel ikkje tilrådd frå skulen si side, då lærarar underviser og informerer på nynorsk og at dette då kan verke forvirrande på elevane som har bokmålsbøker.

Om nokre foreldre ønsker bokmålsklasse, må det vere minimum ti stk som ønsker dette og søker. Søknaden går då via skulen, men det er Stavanger kommune som behandlar søknaden og gjer vedtak.

Elevane kan velja bokmål som hovudmål frå 8. trinn.

**6. Symjing i 1.og 2. klasse**

Pr nå har ikkje 1. og 2. trinn på skulen undervisning i symjing. Det har heller ikkje 10. trinn. Skulen ønsker at alle trinn skal få ha symjing t.o.m 9. trinn, men pga lærarkabal/sjukemeldingar på 1. trinn og koronarestriksjonar og antall barn i garderoben på 2. trinn, har ikkje desse trinna symjing nå.

Etter ny læreplan, Fagfornyinga 2020, er det læreplankrav i symjing etter 2. klasse og rektor skal ta denne problematikken vidare og sjå på kva ein kan gjere for at 2. trinn skal få noko symjing i år.

Finnøy sentralskule er ein av få skular i kommunen som tilbyr symjeundervisning til nærast alle trinn.

**7. Sosial kompetanse, utfordrande åtferd**

Rektor informerte om korleis ein handterer og arbeider med dette på skulen – generelt. Ein jobbar då – klassevis – med førebygging og med sosial kompetanse, som eksempelvis empati, sjølvkontroll, ansvar osv. Ein har fokus på *ein* sosial ferdigheit kvar månad - der ein arbeider spesielt med denne ferdigheita den månaden. *Plan for godt læringsmiljø* er også ei rettesnor som skulen arbeider etter.

I særskilte tilfelle har ein ressursteam som er knytta til ein elev (helsesjukepleiar, PPT og skulen). Tilsette ved skulen har tidlegare delteke på TMA-kurs (Terapeutisk mestring av aggresjon) og vil gjerne ha ein repetisjon av dette kurset.

Så er det sjølvsagt sånn at barn med særskilt avvikande – valdeleg/utagerande e.l – åtferd, har eigne individuelle planar og tiltak knytta til seg (§9A, aktivitetsplan), men som skulen, pga teieplikta, ikkje kan gå vidare inn på.

Valdelege hendingar blir dokumentert i eit avvikssystem og rapportert til leiinga ved skulen og til verneombod.

Ein del foreldre har meldt til FAU at det er elevar som opplever mykje fokus på at dei skal visa empati og forståing for medelevar med særskilte utfordringer/gjerne utagerande åtferd, men at dei ikkje blir møtt sjølv på å seie ifrå, eller at elever med utfordringer ikkje får beskjed eller blir stoppa når dei utøver vold/stygg ordbruk.

* Elevane opplever dermed at det ikkje nyttar å seie ifrå til dei vaksne
* Elevane blir frustrert og ender til slutt med å ikkje seie ifrå
* Dei opplever at dei sjølv blir irettesette for mindre ting, men skal heile veien forstå at dei med utfordringer ikkje blir fortalt at dette ikkje var greit/ikkje blir tekne vekk frå situasjonar

**8. Klassemiljø**

Det er spesielt eit trinn på skulen som skil seg ut med problem med klassemiljøet, og fleire foreldre har søkt barna sine over på Tryggheim Strand, nettopp med grunngjeving i dårleg klassemiljø.

Foreldre fortvilar over dårleg klassemiljø – som igjen går ut over arbeidsmiljøet og elevar som ikkje får ro i skulearbeidet sitt. Dei opplever at det har vore slik i fleire år.

Skulen presiserer at ein jobbar særleg med dette med trivsel. Og ein har ein sosialpedagog i 50% stilling som arbeider spesifikt med utvikling av eit godt klassemiljø/trivsel. Frå skulen si side ser ein ei positiv utvikling, og den aktuelle klassen får mykje rettleiing og ein prøver å analysere årsakene til at dette trinnet kom så «skeivt ut» - slik at dette ikkje gjentek seg. Kva er «suksessoppskrifta» dersom ein ser til andre trinn som er velfungerande og med god trivsel?

På generelt grunnlag jobbar ein med dette med sosial kompetanse frå 1. klasse og det er i dag mykje meir fokus på sosial læring i dag enn berre for 10 år sidan. I *Fagfornyinga* – den nye læreplanen – er sosial kompetanse og fokus på psykososialt læringsmiljø enda meir intergrert i dagleg arbeid og undervisning enn tidlegare – som ein jo kan håpe fører til færre problem av denne typen - i framtida.

Med bakgrunn i punkt 7 og 8 har FAU og skulen beslutta å gjennomføra eit samarbeidsmøte mellom skulen og FAU for å drøfta trivsel og læringsmiljø, korleis FAU og foreldre kan bidra, og korleis me kan kommunisera godt til foreldra rundt desse temaa. Det kjem eige referat frå desse møta.

Angunn Skeiseid (ref.)